title: Brandon Saller
text: Brandon Siller Saller (Brandon Kyle Saller) naixito o 24 de chunio de 1983 de Los Angeles, (Estaus Unius) ye o batería y cantaire d'o grupo de metalcore Atreyu
  
  Biografía 
  Brandon Kyle Saller naixió o 24 de chunio de 1983 de Los Angeles, California. Tanyeba o saxofón en a escuela primaria. Prencipió a tanyer a batería cuan se tresladó a vivir ta o sur de California. En a escuela secundaria feba parti d'un grupo de punk chunto con Dan Jacobs y Alex Varkatzas. Chino chano a suya musica se fació mas fuerte y pesada, por lo que decidioron prencipiar un nuevo prochecto ta formar un grupo de metalcore/metalpunk. O nombre d'o grupo lo trigoron d'un personache d'a famosa novela Die unendliche Geschichte. Dimpués dentró a lo grupo o guitarrista Travis Miguel, companyero de treballo d'Alex y mas tardi o baixista Marc McKnight ta sustituir a l'orichinal, Chris Thompson.
  
  A mas de tanyer a batería y cantar en o grupo Atreyu, Brandon tamién ye prencipiando a suya carrera en solitario, escribindo as suyas propias cantas, que publicará en un futuro disco.
  
  Ye casato con Ashley Reeves y una d'as suyas mayors influencias musicals ye Chad Smith, batería de Red Hot Chili Peppers.
  
  Vinclos externos
    Myspace de Brandon Saller
    Myspace Brandon Kyle Saller fans
  
  Baterías d'Estaus Unius
  Cantaires d'Estaus Unius
  Cantaires en anglés
  Naixius de Los Angeles
  1983 (naixencias)